
La jaro 2020 ja estis bona jaro por ni 


Albert Stalin Garrido 


La jaro 2020 ja eble ne estis la plej 
bona jaro por Esperantujo en la 21-a 
jarcento: ne estas aparte necese ripete diri la 
fakton, ke ĝi estis jaro plena da maltrankvilo 
kaj necerteco. En ĉiuj direktoj ni vidis 
vojaĝojn nuligitajn, pordojn fermitajn, kaj eĉ klopodojn 
malŝparitajn. Tamen, eblas ankaŭ vidi aferojn tiel, ke la 
pandemio, malgraŭ ĉiuj ĝiaj negativaj efikoj surla homan socion, 
prezentiĝis kiel la neantaŭvidita impeto por puŝi tiun saman 
socion, inkluzive de nia movado, al novaj frontoj. 

Tion dirinte, mi farus (eble disputeblan) aserton, ke la 
jaro tamen estis nekredeble bona por Esperantujo: plireliefiĝis 
al ni mem, kaj espereble ankaŭ al la ekstera mondo, la fakto ke 
la esperantista movado estas komunumo de seriozaj advokatoj, 





Esperanto en Azio kaj Oceanio | 110 (januaro 2021) 1 


kiujn por daŭre antaŭenigi sian kaŭzon kaj realigi siajn celojn 
haltigus nenia baro. Kun tiu aserto mi demandos al la legantoj 
nun: en 2020, kiom da homoj vi unuafoje renkontis, pri kies 
ekzisto vi alikaze tute ne konscius se la movado ne klopodis 
rapide alkutimiĝi al plene reta agado? Sekve, kiom pli vasta estas 
via mondo nun post kiam vi pasigis dekojn ĝis centojn da horoj 
aŭskultante prelegojn kaj diskutrondoj per viaj ekranoj kaj 
perdante dormon? Ni malkovris novajn strategiojn kiuj ĉiam 
staris antaŭ ni nur atendante ke ni rimarku ilin. En la jaro okazis 
multaj aferoj, kiuj iros skribitaj en la historiajn librojn; okazis la 
Tago de Azio kaj Oceanio, la virtuala Komuna Seminario, la 
Virtuala Kongreso, la reta IJK, interalie. Kun tiuj eventoj historio 
memoros tiujn, kiuj pene laboris por realigi ilin. 

Nun, dum la okuloj de la tuta mondo atente rigardas la 
disvolviĝon de vakcinoj, nia estonteco daŭre pendas, kaj al ni 
mem ni demandas: “Ĉu mi baldaŭ finfine povos vidi kaj brakumi 
miajn amikojn sen timo?” Ĉiukaze, unu afero estas certa: ni 
lernis de la jaro 2020 kaj havas neniun alian elekton krom 
daŭrigi la sukcesojn, kiujn en tiu jaro ni atingis. Post legi tiun ĉi 
bultenon, ni organizu kunsidojn kun niaj kolegoj, kune 
retrorigardu kaj analizu la sukcesojn kaj defiojn, kiujn niaj 
societoj spertis en la jaro 2020, kaj pripensu, kiel ni sukcesos 
(re)utiligi ilin por atingi des pli multajn mejloŝtonojn en 2021. 

Retaj eventoj daŭre floros en 2021, ĉu ni ŝatas ilin aŭ ne, 
kaj ili neneeble estos esenca parto de niaj agado kaj identeco eĉ 
longe post la pandemio. Kiel parto de nia rutino, ni eble devos 
foje vekiĝi tre frue kaj foje enlitiĝi tre malfrue por kapti 
diversspecajn eventojn, kiuj tamen alportos novajn konojn al ni 
kaj nin al novaj oportunoj. Por fari la retumadon pli amuza por 
vi, mi sugestas jene: vi povas aĉeti mondmapon kaj 
prempinglojn, kaj kiam vi renkontas novajn amikojn rete, vi 
povas premi pinglon sur la mondopartojn, kie ili loĝas. Vi povas 
pendi la mapon sur la muro; kaj ĝi iĝos via memoraĵo pri via 
aventuro en reta Esperantujo. MM 

MN Internacie Ĉefa Artikolo 


La 38-a Komuna Seminario en Koreio 
okazis virtuale, ĉi-foje pli komune 


Oh Heeyeon 


Korea Esperanto-Junularo (KEJ) sukcese organizis la 38- 
an Komunan Seminarion (KS) per Zoom. KS estas ĉiujara 
internacia evento, kies respondecaj landoj konsistas el 
orientaziaj landoj. La KS okazis de la 28-a ĝis la 29-a de 
novembro 2020. Aliĝis pli ol 120 homoj el diversaj landoj, 
inkluzive de la landoj respondecaj por organizi la KS: Koreio, 
Japanio, Ĉinio, kaj Vjetnamio. Ankaŭ TEJO ludis gravan rolon. 

/ «Lumbildo-projekciilo, IizumiYukio 
«Montakvo freŝa kaj pura 
«Pluvego tuj post la KS-1 










Ĉi-foje, la KS havis ĉefan temon: “La vojo antaŭ ni, la vojo 
ekde ni,” kiu memorigas pri la unua KS en 1982, kiun ambaŭ KEJ 

kaj Japana Esperanto-Junularo (JEJ) organizis. La temo ankaŭ 
substrekas la konekton inter du generacioj: nuntempaj junuloj 
kaj la “dumvivaj junuloj,” kaj samtempe pripensigas onin pri la 
“nova normalo” post la apero de la kronvirusa pandemio. 

Kongrue kun la temo, aperis multaj programeroj por 
interbabilado kaj diskutado inter junuloj. Ekzemple, 
“Prezentado de Junularoj” kaj “Raporto pri Sia Movado” ebligis 
interkonatiĝon inter diversaj junularaj organizoj kaj per kiuj oni 
vidis prezentojn pri movadoj tra la mondo kaj ties aktivuloj. 

En “Prezentado de Junularo,” junuloj el diversaj landoj 
prezentis siajn landajn grupojn, kiuj oficiale reprezentas siajn 
lokajn junularajn Esperanto-movadojn. Unue, du respondecaj 
grupoj pri KS, KEJ kaj Ĉina Junulara Esperanto Asocio (ĈJEA), 
prezentis sin. Sekve, partoprenis Filipina Esperanto-Junularo 
(FEJ) kaj Indonezia Esperantista Junulara Organizo (IEJO) kun 
mirindaj prezentoj. El aliaj partoj de la mpndo, sin prezentis 
Nederlanda Esperanto-Junularo (NEJ) kaj Brazila Esperantista 
Junulara Organizo (BEJO). 

Pro problemoj pri la horaro, Vjetnamia Esperantista 
Junulara Organizo (VEJO) kaj TEJO montris sin en aparta 
programero, ”Raporto pri Sia Movado.” En tiu programero 
partoprenis diversaj nelandaj junularaj organizoj, kiuj havas 
respektive siajn proprajn specialaĵojn. Ekzemple, du 
universitataj kluboj, nome: OLIVO el Hankuk Universito de 
Fremdaj Studoj (HUFS) kaj UP Esperanto-Societo el Universitato 
de Filipinoj Diliman, kundividis kun aliaj homoj sian sperton en 
universitata agado. Aldone, Skolta Esperanto-Ligo (SEL) kaj 
Civiencia ankoraŭ montris siajn unikajn punktojn. 

En aliaj programeroj, nome: “Lakto estas Ĉevalo” kaj 
“Prelego: Memore al la 1-a Komuna Seminario,” niaj “dumvivaj 
junuloj” rakontis pri la historio de la unua KS, la vivoj de la 
tiamaj junuloj, kaj la Esperanto-movado sen la nuntempa 
teknologio. 


Esperanto en Azio kaj Oceanio | 110 (januaro 2021) 5 


"Estis tre valora kaj agrabla ŝanco renkontiĝi por du 
generacioj, kiuj malsamas en diversaj flankoj. Dumvivaj junuloj 
de nun ŝatus pli intimiĝi per tiuj aranĝoj kaj alkutimiĝi daŭre al 
la nunaj modoj kaj kutimoj de nunaj junuloj", diris profesoro So 
Jin-su, la prezidanto de Korea Esperanto-Asocio (KEA) kaj 
partopreninto de la 1-a KS. 


Esperanto 


Hakdang / 
Esperanto 
Studĉambro 





Vovte kuj Esprino Vote kijEprino 
Esseranto ĉe Ni Esperanta ĉe Ni Eseranho ĉe Ni 
[reso] a 
ko ito Ĉe Ni 


282! E) Vorto kaj [1-57421 €) Esperanto Ĉe NI 
imo 08. Socia. 07. Estas bedaŭrinde, ke. 


En kelkaj programeroj, partoprenantoj interŝanĝis siajn 
spertojn kaj opiniojn. En serio da rapidaj prelegoj pri siaj vivoj 
dum la pandemio, titolita “Nia Vivo Ŝanĝita post la Kronvirusa 
Pandemio,” entute ses prezentintoj detale parolis pri siaj 
personaj bataloj por alkutimiĝi al nova ĉiutaga vivo. 

Por kunhavi siajn opiniojn, okazis ankaŭ komuna diskuto 
pri la temo “Esperantismo, ĉu ĝi ankoraŭ validas?” Multaj gastoj 
interŝanĝis siajn valorajn opiniojn en la diskutejo. 

Ankaŭ estis programeroj malpli seriozaj por kune ĝui 
kulturojn, interalie aziajn poemojn, per ”Literatura Kvizo per 
Aziaj Poemoj,” manĝaĵojn per ''”Manĝ-brodkasto,” kaj muzikon 
per la filmeto: Feel the Rhythm of Korea de Leenalchi. 

Ĉiuj prezentintoj kaj prezidintoj de programeroj estas 
dankindaj, kaj speciale mi mencias Albert Stalin Garrido el 
Filipinoj kaj Warut Bunprasert el Tajlando. Helpite de tiuj lertaj 
prezidistoj invititaj, la unuafoja virtuala KS senprobleme finiĝis. 
Pro la pandemio, la prepargrupo renkontadis multajn 
malfacilaĵojn, ŝanĝante planon laŭ novaj situacioj kaj okazoj. La 
okazigo de ĉi-foja KS sin formis el sindonemaj kontribuoj tag- 
noktaj. Precipe Shin Hyun-kyu, alinome Mondero, rolis kiel la 
ĉefa respondeculo kaj utiligis sian talenton por gvidi la teamon 
kaj organizi la tutan aferon. 

Mondero diris: "Kvankam okazis kelkaj neatenditaj 
problemoj pro nia mallerteco je tekniko kaj preparado, tamen 
mi persone taksas, ke ĉi-foja Komuna Seminario bone montris ja 
komunecon kaj seminariecon. Diversaj generacioj, landanoj, kaj 
fakuloj kune kaj komune preparis kaj partoprenis la eventon, 
tiel ke oni ree eksentas nian homaranismon." 

Kvankam oni ankoraŭ restas meze de la pandemia krizo, 
tamen KEJ senprobleme funkcias per nova formo. Jen mi 
prezentas nian novan retejon por interkomunikiĝi kun vi: 
https://kej.esperantujo.io 

Se vi volas revidi la 38-an KS, la filemtoj troviĝus en la 
Youtube-kanalo de KEJ. MM 


La KAOEM-anoj (junio 2019 - junio 2022) (1) 

ll INDONEZIO 


Indonezio daŭre elstaras en reta agado 
Indonezia Esperanto-Asocio 


En decembro, nia asocio sukcese realigis du agadojn. 
Unua estis la komuna festo de Zamenhofa tago, kiu okazis 
virtuale per Zoom la 15-an de decembro. Partoprenis ĉ. 25 
homoj el diversaj urboj en Indonezio kaj aliaj landoj, inkluzive 
de Francio, Svislando, Tajlando, Koreio, Filipinoj, Norvegio, kaj 
Orienta Timoro, 

Je la 20-a horo laŭ loka tempo (UTC-47), la festo 
komenciĝis per bonvenigaj vortoj de Ilia, la prezidantino de IEA. 
Poste, ŝi legis mallonge la biografion de d-ro L.L. Zamenhof. 
Daŭrigante la programon, tri junaj indonezianoj kiuj nomiĝas 
Arifah, Victor, kaj Ali deklamis bele la poemojn de Zamenhof. 
Esperantisto de Francio, Jean-Claude Roy prelegis mallonge 
rilate alla poemoj kiuj esprimas la ideojn de Zamenhof pri ĝusta 
komunikado, paco kaj amikeco. Li ankaŭ afable respondis 
kelkajn demandojn de la partoprenantoj. Estis unu indoneziano 
kiu demandis pri legindaj libroj por komencantoj, kaj li proponis 
kelkajn, ekzemple Gerda Malaperis kaj Vojaĝo al Esperanto- 
Lando. Post unu horo, ni kune manĝis kaj trinkis; ni eĉ tostis 
virtuale. Manĝante kaj trinkante, ĉiuj havis la eblon esprimi siajn 
dankvortojn al Zamenhof. Ĉiuj konsentis, ke Zamenhof, kiel la 
inicianto de Esperanto, bone kontribuis al la homaro. Sekve, IEA 
lanĉis novan podkaston pri Esperanto en la indonezia lingvo. Tiu 
podkasto celas helpi anojn de la ekstera publiko kiuj deziras 
lerni Esperanton kaj aŭskulti ĝisdatigojn, muzikaĵojn, novaĵojn 
ktp. Junaj esperantistoj kiel Ali prezentis sian muzikon per 
violono kaj Teofilo de Orienta Timoro mallonge parolis pri la 

situacio kaj malfacilaĵoj en sia esperantista movado. Antaŭ la 
fino de la komuna festo, ni kune kantis du kantojn: Dankon al 
Zamenhof kaj la himnon La Espero. Poste, ni havis la komunan 
foton kaj adiaŭis unu la alian kun belaj ridetoj de ĉiuj. 





Due, temas pri la 6-a baza kurso kiu okazis la 19-an de 
decembro. Ĉi tiu kurso estis la lasta leciono el la tuta lecionaro 
kiu komenciĝis en julio 2020. Ĉi-foje, partoprenis sep kursanoj 
kiuj venis de diversaj urboj de Indonezio: Ĝakarto, Bekasi, 
Bandung, Depok, kaj Solo. La gvidanto de kurso, Ilia Dewi prenas 
la lecionon el la sekcio “Konciza Gramatiko” de Lernu! kaj sendis 
ĝin al ĉiuj per retmesaĝo; ŝi ankaŭ uzis la libron Kunci. La kurso 
estis aranĝita helpe de Irana Esperanto-Asocio (IrEA). S-ro 
Ahmad Mamdoohi ĉiam helpis disponigi Zoom-ĉambrojn por la 
kurso. Pro tio, ni multe dankas lin pro la aktivaj kunlaboro kaj 
subteno. 

En tiu ĉi kurso, la kursanoj lernis pri aktivaj kaj pasivaj 
participoj, la uzado de prepozicioj kaj la mallongigo de vortoj en 
Esperanto. Post du horoj, la kurso finiĝis. Ni ĝojas ke nia agado, 
la virtuala baza kurso por komencantoj sukcese okazis en 2020 
ekde julio ĝis decembro. Ni disdonos atestilojn alla kursanoj kiuj 
diligente lernas kaj progresas. IM 

i FILIPINOJ 


Reta, pli inkluziva Z-taga festo 


Filipina Esperanto-Junularo 


Kiel nova mejloŝtono en la filipina movado, okazis 
unuafoje rete la Zamenhof-taga kaj jarfina festo, organizita de 
Filipina Esperanto-Junularo (FEJ), la 19-an de decembro. 

La duhora festo celis mne nur tradicie festi la 

naskiĝdatrevenon de d-ro Zamenhof, sed ankaŭ retrorigardi la 
sukcesojn kaj defiojn, kiujn spertis la organizo dum la tuta jaro. 
La feston komencis tradicia prelego pri la vivo kaj 
kontribuoj de d-ro Zamenhof, kiun liveris de Albert Stalin 
Garrido, prezidanto de FEJ. La prelego, farata ĉiujare ekde 2018, 
celis konigi al novuloj la motivojn kaj spertojn de Zamenhof, per 
kiuj li iniciatis la lingvon, kaj doni al ili ideon, kiel li povas esti 
inspiro al novaj lernantoj kaj entuziasmuloj de la lingvo. 

Partoprenantoj tuj poste pluiris al la jarfinfesta duono de 
la renkontiĝo, gvidata de Wayne Adrian Federigan, kiu 
malfermis diskutrondon pri du ĉefaj temoj, nome: “Kiuj estas viaj 
plej grandaj kaj notindaj spertoj en Esperantujo en 2020?” kaj 
“Kion vi esperas pri la venonta jaro 2021?” 

Ne mankis kulturaj prezentoj kiuj pliriĉigis la programon. 
La partoprenantojn regalis Jullian Patrick Azores (Peejay), kiu 
ludis La Esperon per sia fluto, kaj Anne Frances Calceta, kiu 
kantis tri filipinajn kantojn tradukitajn en Esperanton. Calceta 
gajnis la unuan en la konkurso Mondovizio dum la reta 
Internacia Junulara Kongreso (IJK) pro sia kantado de la kanto 
“Stelo” (tradukita el fama loka kanto). 

La fina parto de la renkontiĝo estis montrado de la filmeto 
“Mesaĝoj de Espero,” kiun publikigis TEJO okaze de la Zamenhofa 

Tago. La filmeto enhavis mesaĝojn de pli ol 20 samideanoj de 
diversaj partoj de la mondox. 

Estis efektive la lasta evento de la organizo en la jaro 
2020, kiu estis tre progresa jaro ne nur en la movado filipina, sed 
ankaŭ en la internacia. Ĉirkaŭ 15 membroj de diversaj insuloj 
de la lando partoprenis, kio ne eblus se la festo ne okazus rete. 
FEJ ŝatus danki al ĉiuj individuoj kaj organizoj, kiuj kontribuis 
al la plivigliĝo kaj kresko de FEJ dum la tuta jaro, kaj esperas pli 
aktivan kunlaboron kaj reciprokan subtenon en la venonta. MN 





Nova estrarano de TEJO—el Filipinoj 


La 30-an de novembro, okaze ĝuste de sia 23-a 
naskiĝtago, estis elektita Albert Stalin Garrido, prezidanto de 
FEJ, kiel la nova estrarano pri Landa kaj Faka Agado (LFA) de 
TEJO. En la voĉdono farita de la Komitato de TEJO, li gajnis per 
20 voĉoj kontraŭ Koffitche Kofiounou, kiu ricevis 3 voĉojn. 
Antaŭe vickomisiito de LFA pri ekde januaro 2019 kaj aktiva 
advokato por la plitutmondigo de TEJO, li transprenis gvidadon 
de la komisiono de Robert Nielsen (Irlando), kiu demisiis de sia 

posteno pli frue en novembro. Li fariĝis la dua estrarano de Azio 
(inter la nunaj) krom Bui Hai Mung (Feliĉa) de Vjetnamio kaj 
okupos la restantajn 9 monatojn de la mandato de la nuna 
Estraro de TEJO. 

Pro lia elektiĝo al la Komitato, Garrido forlasis sian 
postenon kiel Komitatanon A de Filipinoj, rolo kiun li plenumis 
dum preskaŭ 4 jaroj. La Estraro de FEJ poste nomumis Wayne 
Adrian Federigan kiel la novan reprezentaton de FEJ al TEJO. 

Ni gratulas al Garrido kaj Federigan kaj deziras ke ili 
ambaŭ elstare plenumos siajn novajn rolojn en TEJO! I 


Ili V/ETNAMIO 


Memorinda: Z-tago en Vjetnamio 
Ha Nguyen 


Cele al la Zamenhofa monato kaj resumado por la jaro 
2020, en belvetera dimanĉo, la 6-an de decembro Hanoja 
Esperanto-Asocio (HanEA), kunlaborante kun Vjetnama 
Esperanto-Asocio (VEA) kaj Vjetnama Esperantista Junulara 
Organizo (VEJO) organizis Bilancon 2020 kaj Zamenhof-tagon. 

Neordinare, ĉi-foje oni festis tiun eventon ne en Hanoj- 
centro, sed ekstere. La loko situas ĉirkaŭ pli ol 30 kilometrojn 
for de urbocentro, ĉe bela, larĝa, florplena ĝardeno-restoracio 
kiu nomiĝas “Mangopino.” 

Speciala kaj memorinda evento estis, ĉar dum la tuta jaro 
2020, pro diversaj kialoj, ĉefe pro la influo de la kronviruso, 
vjetnama esperantistaro preskaŭ ne povis grupiĝi: kelkaj 
partoprenis nur en kelkaj enlandaj kaj eksterlandaj Esperanto- 
kunvenoj per Zoom. Tamen, ĉi-foje, sentante ke la sekura 
situacio en Hanojo estas taŭga por fizike kunveni, organizantoj 


Esperanto en Azio kaj Oceanio | 110 (januaro 2021) 12 


preparis interesan, enhavoriĉan programon. Pli ol 100 personoj 
partoprenis en la Zamenhofa tago en Hanojo, inkluzive de 
esperantistoj loĝantaj en Hanojo kaj siaj familianoj, karuloj, 
gastoj, kaj ankaŭ delegitoj de la Vjetnama Unio de Amikecaj 
Organizoj (VUAO) kaj la Hanoja Unio de Amikecaj Organizoj 
(HUAO). Estis ankaŭ unu eksterlanda gasto, kiu partoprenis, 
nome s-ino Juliana Vas-Szegedi el Hungario. 

La programo estis ĝoja, viglega tuj de la komenco per arta 
programo gvidita de la E-Societo. Post afabla parolo de s-ro 
Nguyen Van Loi, la prezidanto de VEA, pri la signifo de la 
Zamenhofa tago, ĉiuj starante, respekteme, kaj serioze kune 
kantis la vjetnaman nacian himnon kaj ankaŭ la esperantan 
himnon La Espero. Plej grava parto estis la prelego de s-ino 
Nguyen Thi Phuong Mai, la prezidantino de HanEA, pri tutlanda 
Esperanto-agado en la jaro 2020, rezultoj gajnitaj, kaj pri la 
planoj por la jaro 2021 de la vjetnama esperantistaro. 

Ĉi-okaze, tri novaj societoj kun junaj komencantoj sin 
prezentis kaj aliĝis kiel oficialaj novaj membroj de HanEA. 

Delegitoj de VUAO kaj HUAO laŭvice parolis kaj gratulis al 
la Esperanto-asocioj pro la bona kaj utila paŝo, ke HanEA fondis 
KK, komunan Esperanto-kunvenejon ĉe la oficejo de la jurista 
firmao APRA, kaj promesis multflanke subteni kaj helpi al nia 
asocio pri ĉiaj agadoj dum la venonta jaro. 

Multaj gratulatestiloj estis disdonitaj al la plej aktivaj 
grupoj kaj membroj de la asocio. Diplomojn pri la novembra 
Sumoo (organizata de Hori Jasuo el Japanio) ankaŭ ricevis 8 
vjetnamaj venkintaj “luktistoj.” Poste, okazis tre interesa 
programeto pri Esperanto-vortludoj, dum kiu aro da premioj 
estis disdonitaj al tiuj, kiuj donis ĝustajn respondojn. 

Bongusta bankedo kaj komunaj fotoj fermis tre emociigan 
feston. Enbusiĝante kaj revenante al la urbocentro, ĉiuj senĉese 
kantis, iom laciĝis tamen sin kontentigis. 

Ĝis la venonta jaro. IN 

B KOREIO Landaj Raportoj 


Diversaj bonaj novaĵoj el Koreio 


Oh Soon-mo (Brila), kun kontribuoj de Jung Yu-ro (Unika) 


Jen kelkaj ĝisdatigoj pri la pasinta agado de la korea Esperanto- 
movado: 


La regulaj prelegoj de Seula filio de KEA 


La Seula filio de Korea Esperanto-Asocio (KEA) prezentis 
regulajn prelegojn monate. Ĝis nun, ses eminentuloj prelegis pri 
diversaj temoj. Je la 2-a de decembro, ekzemple, prelegis d-ro 
Kim In-hong (Ermito), vicprezidanto de KEA, kun la titolo "Mia 
vivo en Esperantujo,” kaj la sekve okazis je la 9-a de decembro 
alia prelego de d-ro Chong Won-cho (Puramo), honora 
prezidanto de KEA, kun la titolo "Puramo kaj Esperanto.” 


La 41a Namkang Esperanto-Lernejo 


La 41-a Namkang Esperanto-Lernejo okazis virtuale per 
Zoom, kun 105 partoprenantoj, inter la 14 la 15-a novembro. 

La lernejo efikis uzi nur unu ĉambron: ne estis dividitaj la 
klasoj laŭ lingvokapablo; anstataŭe, la organizantoj aranĝis, ke 
ĉiu instruanto gvidu sian lecionon po 50 minutojn laŭvice. Tial, 
partoprenantoj povis ĉeesti ĉiujn kursojn kune. Dek tri kursoj 
prezentiĝis ĉefe por postbazaj lernantoj en diversaj 
lernometodoj: konversaciado, tradukado, legado, kantado, 
ludado, ktp. 

Tamen, ĉu la kursaro estis bona nur por la komencantoj? 
Ne; ankaŭ por progresantoj la lernejo estis utila aranĝo por gajni 
bonan ideon pri tio, kiel gvidantoj efike instruas Esperanton. Eĉ 

en 10-minuta paŭzotempo ekestis diversaj demandoj kaj 
respondoj, liberaj paroloj, kaj kvizoj pri la Zamenhof-familio. 


Nova Estraro de KEJ 


Korea Esperanto-Junularo (KEJ) elektis novan estraron 
kiu konsistas el prezidanto Oh Hee-yeon (Hjon), vicprezidanto 
Park Sang-hyun (Vito), kaj sekretario Jeong Jae-hyun. 


Virtualaj kursoj 


Lastatempe, la korea registaro petis, ke oni ne amasiĝu 
grupe kaj laŭeble restu hejme por eviti la trian “ondon” de la loka 
kronvirusa krizo. Malgraŭ la duonaj kvarantenaj kondiĉoj, korea 
Esperantujo eĉ pli vigle aktivis kaj havis diversajn renkontiĝojn 
ol en la tempo antaŭ la pandemio, uzante novajn metodojn, 
interalie Zoom, Skype, kaj KakaoTalk, korea socia platformo. 


Jen la titoloj de la kursoj: 

- Kurso per La Sankta Biblio (Park Soo-hyean, Elstara); 

- Kurso per la sankta libro de Ŭonbulismo (Choi Dae-seok, 
Ŝtonego) 

- Kurso por kanto per zomo (Chun Kyung-ok, Amira); 

-  Re-rakonti per 80 rakontetoj (interalie Park Yong-sung, 
Nema); kaj 

- Kurso por farado frazojn de Esperanto per Skype (Ma 
Young-tae, Leono). l 


La KAOEM-anoj (junio 2019 - junio 2022) (2) 


O Reprezentantoj el Orienta Azio (1) 
Koreio: Oh Soonmo (s-ino), soonmo1010(P0hanmail.net 
Japanio: Nisinaga Atusi (s-ro), acero(dan.email.ne.jp 

i japanio 


Zamenhof-tago: perspektive de loka 
grupo 


Fujisawa Toshihito 


Tiba-Esperanto-Societo havis la Zamenhofan Feston, en 
kiu partoprenis 6 membroj per Skype. La festo okazis la 13-an de 
decembro de 3:00 ĝis 5:00 ptm. 

Unue, la prezidanto salutis kaj parolis pri sia konatiĝo kun 
Esperanto kaj pri sia enhospitaliĝo. Sekve, alia membro parolis 
pri gravaj lokoj en la vivo de Zamenhof, nome: liaj naskiĝloko, 
universitato en Varsovio, laborejo, ktp. Ŝi ankaŭ gvidis kantadon 
de la himno La Espero. 

Poste, aliaj membroj prezentis la librotitolojn, kiujn ili 
rekomendis al la ĉeestantoj. Tamen, pro problemo ĉe la 
komputiloj de la membroj, tempo mankis; tial, nur du membroj 
povis paroli pri siaj ŝatataj libroj. Ĉiukaze, ĉiuj havis siajn rolojn 
kiuj estis gravaj por realigi la feston sukcese, kaj ni ĉiuj pasigis 
tre ĝojan tempon uzante Skype. 

Kvankam ni havis etajn problemojn, ni ĝuis nian 
Zamenhofan feston. Mi fakte spertis mian Zamenhofan feston 
unuafoje, kaj mi organizis la eventon! Mi lernis multe pri 
Zamenhof, danke al la paroloj de miaj kamaradoj. 

Mi dankas al ĉiuj partoprenantoj. IN 


La KAOEM-anoj ( junio 2019 - junio 2022) (3) 


OReprezentantoj el Orienta Azio (2) 
Ĉinio: Chen Ji (s-ino), 13693326472(0163.com 
Mongolio: Chimedtseren Enkhee (s-ro) 
chimedtserenenkhee(XQyahoo.com 

EI ĈINIO Landaj Raportoj 


ĈEL okazigis Seminarion de Ĝeneralaj 
Sekretarioj (AMO-71I de UEA) 


Chen Ji 


Okazis la 14-an de decembro Seminario de Ĝeneralaj 
Sekretarioj, la 71-a sesio de AMO-seminarioj de UEA, organizita 
de Ĉina Esperanto-Ligo (ĈEL) per la apo VooV Meeting. La temo 
de AMO-71 estis “En 2021 kiel kreive antaŭenpuŝi Esperanto- 
movadon.” Partoprenis en AMO-71 preskaŭ 90 esperantistoj; 
krom ĉinoj, ĉeestis ankaŭ koreaj samideanoj. 

S-ro Yu Tao, vicprezidanto de Ĉina Internacia Eldona 
Grupo kaj vicprezidanto de ĈEL, gratulis al la seminario per 
video. Li diris, ke antaŭnelonge la ĉina registaro diskutis pri 
praktikado de sia 14-a Kvinjara Plano, en kiu kreivo kaj 
disvolviĝo ludos tre gravajn rolojn, kaj per kiu Ĉinio pli kaj pli 
malfermiĝos. En tiu situacio, la demando pri tio, kiel disvolvi 
Esperanton estas tre pripensinda kaj diskutinda temo. Li ankaŭ 
diris, ke li esperas, ke per komunaj diskutado kaj cerbumado oni 
povos esplori novan vojon por disvolvi kaj progresigi la 
movadon. La jaro 2020 vidis la 40-jaran datrevenon de la aliĝo 
de ĈEL al UEA; en tiu tre memorinda jaro, la okazigo de la 
seminario sendube profundigus la rilatojn inter la du asocioj. 

Duncan Charters, kaj So Jin-su, prezidanto kaj estrarano 
de UEA, respektive, ĉeestis la seminarion kaj faris parolojn. 
Charters diris, ke Esperanto estas grava ilo por pacigo kaj 
interkomprenigo de la mondo, ĉar ĝi ne baziĝas sur unusola 
kulturo, politika reĝimo, aŭ maniero por vidi la mondon. Li 
ankaŭ diris, ke li tre interesiĝis pri la perspektivoj menciitaj de 
la prelegantoj. So aparte esprimis sian dankon al ĉinaj 

esperantistoj pro tiu ĉi AMO-sesio. Li diris, ke la temo de AMO- 
71 estas tre grava, kaj ke ni pensu pri tio ne nur en la jaro 2021, 
sed ankaŭ dum la tuta jardeko. 

La seminario estis gvidata de Chen Ji, direktoro de la 
Oficejo de ĈEL. Entute 13 prelegintoj donis siajn kontribuojn; ili 
venis de lokaj asocioj kaj du komisionoj de ĈEL (junulara kaj 
ekonomia). Kiel organizantoj de Esperanto-asocioj, ili donis 
pensojn kaj ideojn surbaze de siaj spertoj. La prelegoj temis pri 
diversaj kampoj: ekzemple, universitataj kursoj, interreta 
informado, komerca agado, aktivigo de junuloj ktp. IN 


Okazis KER-ekzameno en Ĉinio 


La 28-an de novembro okazis tutmonde la 9a Tutmonda 
Ekzamentago de KER. En Ĉinio, la ekzameno estis kunorganizita 
de ĈEL kaj Pekina Esperanto-Asocio. La ekzamenejo estis en 
Pekino kaj ok personoj partoprenis en la ekzameno de tri niveloj. 
u 

Eldoniĝis Unesko-Kuriero en 2020 
En oktobro, la unua numero de Unesko- mr 
Kuriero en 2020, eldonita de El Popola Ĉinio 
kaj subtenita de UEA, estis publikigita en 
UNESDOC kaj la papera versio de la revuo jam 
estis presita kaj dissendita. Laŭplane la unua 
numero devus esti publikigita en junio, sed la 
pandemio prokrastis la aprobprocezon de la 
ISSN-numero (trovebla maldekstre sur la := 
kovrilo). IN 


IN sAkISTANO 


Jara Kongreso de Pakistano sukcesis 
malgraŭ limigoj de la pandemio 





Shabbir Ahmad Sial 


De la 12-a ĝis la 13-a de decembro okazis la 43-a Jara 
Kongreso de Esperanto en la urbo Multana. Pro la limigoj 
kaŭzataj de la kronvirusa pandemio, la programo estis mallonga. 
Entute, 20 samideanoj de tri urboj ĉeestis kaj multaj aliaj 
partoprenis per la interreto. Jen la detaloj: 

Je la 12-a de decembro vespere, ni aranĝis la unuan 
kunsidon, dum kiu ni diskutis pri diversaj aferoj kaj ankaŭ pri 
elektoj por venontaj du jaroj (2021-2022). 

La sekvan tagon, je la 13-a de decembro, post 
matenmanĝo ni aranĝis sesion, dum kiu aktivuloj de diversaj 
urboj prezentis raportojn pri sia agado. Post tagmanĝo, okazis 
kunsido, dum kiu partoprenantoj diskutis pri administraj aferoj 

de Pakistana Esperanto-Asocio (PakEsA), ĝia financa fako, kaj 
pri reta agado, inkluzive de nia grupo en WhatsApp kaj la retejo 
de PakEsA, interalie. 

Poste, ni diskutis pri la balotado de nova estraro de 
PakEsA por la venontaj du jaroj. La partoprenantoj fine decidis, 
ke pro la malrapida situacio de la tuta landa movado kaj 
de PakEsA, la kronvirusa pandemio, kaj ankaŭ pro la manko de 
laborantoj, okazigi balotadon ne eblus en tia ĉi situacio. Tial, ni 
decidis renovigi la mandaton de la nuntempaj estraranoj, 
escepte de tiuj tute malaktivaj. 

Ni ankaŭ decidis festi Zamenhof-tagon pere de la retejo 
kaj de niaj grupoj en Facebook kaj WhatsApp. 

Fine, ni planis agadon por la jaro 2021 kaj decidis okazigi 
trimonatajn kunsidojn de la Estraro dum la jaro 2021, aktivigi la 
movadon per la okazigo de Esperanto-klasoj en multaj urboj, 
aktivigi lokajn grupojn ktp. l 


Ku IRANO Landaj Raportoj 


Rikoltoplena aŭtuno por la irana 
movado 


Hamzeh Shafiee 


Aŭtuno estas la sezono en kiu la studjaro en Irano 
rekomenciĝas. Ĉi-jare la malfermo de lernejoj kaj universitatoj 
estis bona okazo por ke Irana Esperanto-Asocio (IrEA) donu pli 
da atento kaj celforto al studentoj en universitatoj. Estis tiel ke 
la plano por okazigi internacian ret-seminarion por prezenti 
Esperanton al la publiko, kunlabore kun la Universitato de 
Mazandarano, estis granda sukceso kaj kaptis la atenton de 

studentoj en aliaj universitatoj. La menciita retinario (“reta 
seminario, analoge al la anglalingva webinar) okazis la 22-an de 
oktobro kun la partopreno de renomitaj profesoroj 
esperantistaj kiel prelegantoj. 

Posttiu retinario, la studentoj en la Universitato de Ŝirazo 
decidis organizi kaj okazigi similan aranĝon. La programo estis 
planita por tri tagoj kun prelegantoj el ok landoj. La retinario 
okazis la 23-an, la 25-an, kaj la 26-an de novembro kaj estis 
spektita de pli ol 300 interesiĝantoj. La programo, kiu ĉefe 
okazis en Zoom, estis samtempe elsendita en YouTube kaj Aparat 
(la irana ekvivalento de YouTube). Pli detala raporto pri tiu ĉi 
retinario aperis en la decembra numero de la revuo Esperanto. 

Dum oktobro kaj novembro, IrEA okazigis retan kurson 
en kiu partoprenis pli ol 20 lernantoj. La filmoj de ĉiuj 22 sesioj 
de tiu kurso estas spekteblaj kaj elŝuteblaj ĉe la retejo de IrEA. 

En tiu ĉi raporto ni ne menciis la jam regulajn kaj 
tradiciajn agadojn, ekzemple la publikigadon de nia organo 
Irana Esperantisto kaj podkasto, kaj aliajn agadojn. Ni invitas 
ĉiujn legantojn de tiu ĉi raporto viziti la retpaĝaron de IrEA 
(www.espero.ir) por vidi pli da informoj pri la movado en Irano. 
En la sekva paĝo oni vidos la afiŝon pri la tritaga retinario pri kiu 
ni raportis. La afiŝo estis preparita en tri lingvoj (Esperanto, la 
persa kaj la angla) kaj estis vaste distribuita en diversaj medioj. 
[si] 


La KAOEM-anoj (junio 2019 - junio 2022) (4) 


OReprezentantoj el Suda Azio 
Pakistano: Irfan Mehdi (s-ro), irfanmehdi.esp(Ogmail.com 
Barato: Giridhar Rao (d-ro), agiridhar.rao(Ogmail.com 
Nepalo: Mukunda Raj Pathik (d-ro), mpathik(Xgmail.com 
OReprezentantoj el Okcidenta kaj Centra Azio 
Israelo: Eran Vodevoz (s-ro), evodevoz(0yahoo.com 
Irano: Hamid Babadi Akasheh (s-ro), hamid.babadi(Cgmail.com 
Taĝikio: Firdaus Shukurov (s-ro), komintelQyandex. 

La 

yus) 

DS se Universala Esperanto-Asocio OVUNDINPU) 
Aza" p. (en oficialaj rilatoj kun UN kaj Unesko) P— 

1E=0 elpe vilaltogo oii »ur5 a ulan OVIS 






Universitato de Ŝirazo kun Universala Esperanto-Asocio 
(en konsultaj rilatoj kun UN kaj Unesko) 
okazigas: 


Internacia Retinario por Prezentado 
de la plej Facila Lingvo de la Mondo 
ESPERANTO 


la] 
Richard Tonkin 


Vicente Gong Xiaofeng Francesco 
Manzano-Arrondo ((U1,9)] VETI 
Pelo 


kh 3 h 
Salah Ahmadreza 
Mohammadpur e Mamduhi 


=— Li 





or 23a, 25a kaj 26a de novembro 2020, ekde la 12:30-16:30 UTC 


Per Zoom: https://usO2web.zoom.us/j/84124046039 





Kunven-identigilo (Meeting ID): 841 2404 6039 
Pasvorto: (Passcode): la nomo de nia komuna lingvo per minuskloj 
Per Youtube: https://youtu.be/KArA-wzsSz8 


Per Aparat: https://www.aparat.com/iranaesperantoasocio/live 

Iĝu membro de UEA kaj patrono de TEJO en 2021! 


Ĉu vi jam aliĝis al UEA-TEJO aŭ renovigis 


vian membrecon por 2021? Se ankoraŭ ne, e 


jen via unua granda paŝo por daŭre subteni 

nian internacian movadon ĉi-jare! Vi povas 

ankaŭ iĝi Patrono de TEJO, kio helpos la “)) 
plifloriĝantan junularan movadon plivigliĝi 
ĉi-jare (interpluraj avantaĝoj por Patronoj). 

Aliĝu ĉe uea.org/alighoj/alighilo aŭ per via ITOJ 


loka peranto. 
































E uGoj 


Jen kelkaj ligiloj, kiuj povus utili por vi: 


KAOEM-Retejo: 
http://www.esperantoazia.net 


Pri Azia-Oceania Komisiono (KAOEM): La komisiono estas la 
laborgrupo de reprezentantoj de landaj sekcioj de Universala 
Esperanto-Asocio (UEA) en Azio kaj Oceanio. Legu pli: 
http://www.esperantoazia.net/index.php?mid=kaem 


Oficialaj Projektoj de KAEM: 
http://www.esperantoazia.net/index.php?mid=projektojarticle 





Elŝutu kaj legu retan ekzempleron de “Esperanto en Azio kaj 
Oceanio,” la bulteno de Azia-Oceania Komisiono: 
http://www.esperantoazia.net/index.php?mid=bulteno 

KIO OKAZIS EN VIA 
LANDA MOVADO 
LASTATEMPE? 


e. 
L. 


Karaj legantoj, 


Ĉu vi ŝatus kontribui al pli bona informado pri la esperantista 
movado en Azio kaj Oceanio? Se via respondo estas “jes,” la 
redakcio bezonas vin! Kontribuu per viaj raportoj kaj artikoloj al la 
venonta numero (111) de Esperanto en Azio kaj Oceanio! La jenaj 
tipoj de kontribuoj estas aparte bonvenaj: 
Via opinio, analizo, aŭ espero pri Esperanto-movado 
vialanda, azia aŭ monda en historia aŭ teoria vidpunkto; 
Informoj aŭ ideoj utilaj por agado aŭ lingvolernado; 
Raportoj pri vialandaj/urbaj agadoj, se ili okazas malgraŭ 
la pandemio utiligante interreton aŭ iun alian rimedon. 


Viaj raportoj prefere atingu la redakcion ĝis la 28-a de februaro 
2021. Sendu ĉiujn viajn kontribuojn, demandojn, kaj alispecajn 
mesaĝojn al albertstgarridoegmail.com. 

